
Text rozhodnutia
Súd: Krajský súd Bratislava Spisová značka: 2S/276/2013 Identifikačné číslo súdneho spisu: 1013202058 Dátum vydania rozhodnutia: 08. 06. 2015 Meno a priezvisko sudcu, VSÚ: JUDr. Lucia Lasabová ECLI: ECLI:SK:KSBA:2015:1013202058.2 Uznesenie Krajský súd v Bratislave v právnej veci navrhovateľa: Okresná prokuratúra Bratislava IV, Saratovská 1/ A, Bratislava, proti odporcovi: Mestská časť Bratislava - Lamač, Malokarpatské námestie 6, Bratislava, o vyslovenie nesúladu všeobecne záväzného nariadenia odporcu č. 3/2009 zo dňa 23.04.2009, takto r o z h o d o l : Krajský súd v Bratislave o p r a v u j e v záhlaví a vo výroku rozsudku Krajského súdu v Bratislave č. k. 2S/276/2013-40 zo dňa 10.12.2014 nesprávny dátum vydania všeobecne záväzného nariadenia odporcu č. 3/2009 „zo dňa 23.04.2013“ tak, že má správne znieť „zo dňa 23.04.2009“. V ostatných častiach zostáva rozsudok Krajského súdu v Bratislave č. k. 2S/276/2013-40 zo dňa 10.12.2014 nezmenený. o d ô v o d n e n i e : Pri písomnom vyhotovení rozsudku Krajského súdu v Bratislave č. k. 2S/276/2013-40 zo dňa 10.12.2014 došlo k pisárskej chybe, keď bol v jeho záhlaví a vo výroku uvedený nesprávny dátum vydania všeobecne záväzného nariadenia odporcu č. 3/2009 zo dňa „23.04.2013“, pričom správne malo byť uvedené, že toto nariadenie je „zo dňa 23.04.2009“. Podľa § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Krajský súd v Bratislave v súlade s vyššie uvedenými skutočnosťami svoje rozhodnutie opravil. Poučenie: Proti tomuto rozhodnutiu možno podať odvolanie do 15 dní odo dňa doručenia prostredníctvom podpísaného súdu na Najvyšší súd SR písomne v dvoch vyhotoveniach. Odvolaniu podanému proti rozhodnutiu, ktoré vydal súdny úradník, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa; ak sudca odvolaniu nevyhovie, predloží vec na rozhodnutie odvolaciemu súdu. V odvolaní sa má popri všeobecných náležitostiach (§ 42 ods. 3 O.s.p. ) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

